কল ড্রপ ঠেকাতে বিশেষ উদ্যোগ টেলিকম মন্ত্রকের। কলকাতার আনাচে কানাচে আজ থেকে শুরু মোবাইল ড্রাইভ টেস্ট। কল ড্রপ রুখতে দুমাস অন্তর টাওয়ারগুলির হাল খতিয়ে দেখবেন টেলিকম মন্ত্রকের ইঞ্জিনিয়ররা।
 ওয়েব ডেস্ক: কল ড্রপ ঠেকাতে বিশেষ উদ্যোগ টেলিকম মন্ত্রকের। কলকাতার আনাচে কানাচে আজ থেকে শুরু মোবাইল ড্রাইভ টেস্ট। কল ড্রপ রুখতে দুমাস অন্তর টাওয়ারগুলির হাল খতিয়ে দেখবেন টেলিকম মন্ত্রকের ইঞ্জিনিয়ররা। কীরকম হবে এই পরীক্ষা? জানা গিয়েছে, গাড়িতে ল্যাপটপ নিয়ে বসে থাকবেন ইঞ্জিনিয়াররা। ল্যাপটপে লাগানো থাকবে একটি অত্যাধুনিক সফটওয়্যার। টাওয়ারের কাছে পৌছে ল্যাপটপে লাগানো বিভিন্ন নেটওয়ার্কের মোবাইল ফোনে কথা বলবেন তাঁরা। সফটওয়্যারের সাহায্যে ধরে ফেলা যাবে, কল সংক্রান্ত যাবতীয় তথ্য। অর্থাত্‍ কল কতটা নিরবিচ্ছিন্ন, শব্দ কতটা পরিষ্কার, কল করার কতক্ষণ বাদে তা নির্দিষ্ট নম্বরের সঙ্গে যুক্ত হচ্ছে, ইত্যাদি বিষয়গুলি সহজেই ধরা পড়ে যাবে। কারও পরিষেবার মান সন্তোষজনক না হলে তার কাছে ব্যাখ্যা তলব হবে। জানতে চাওয়া হবে, তারা পরিষেবার উন্নতি ঘটাতে কী ব্যবস্থা নিচ্ছে।